google/wiki40b huggingface dataset:
Regina Tunkevičienė

Biografija

Nuo 2003 m. Anykščių seniūnijos seniūnė.
Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Anykščių rajono skyriaus narė, nuo 2003 m. pirmininko pavaduotoja ir atsakingoji sekretorė.
Lietuvos savivaldybių seniūnų asociacijos narė. Anykščių moterų klubo narė, nuo 2001 m. Lietuvos socialdemokračių moterų sąjungos Anykščių klubo narė.
Jaroslavas Melnikas

Biografija

Baigė Lvovo universiteto Filologijos fakultetą ir M. Gorkio literatūros instituto aspirantūrą. Dirbo žurnalų „Laima“ ir „Moteris“ redakcijose. Ilgai bendradarbiavo su prancūzų žurnalu „Elle". Gyvena Vilniuje. Nuo 1989 m. Lietuvos rašytojų sąjungos, Lietuvių PEN Centro narys, taip pat Ukrainos rašytojų sąjungos narys.

Kūryba

Daugiau nei dešimties prozos, filosofijos, kritikos knygų, tarp jų ir išleistų už Lietuvos ribų bei sulaukusių gerų užsienio kritikų atsiliepimų, autorius. Romanas „Išguitieji iš Edeno“ („Les Parias d’Eden“) buvo išleistas prancūzų kalba vienoje didžiausių Prancūzijos leidyklų.
Lietuvoje rašytojo prozos kūriniai buvo publikuoti literatūriniuose leidiniuose „Metai“, „Literatūra ir menas“, „7 meno dienos“, „Nemunas“ ir kt. 1996 m. Vilniuje išleista filosofinių esė knyga „Laisvė ar nuodėmė“. Melnikas yra taip pat Maskvos literatūrinio žurnalo „Novyj mir“ bei prancūzų „Les Alpes vagabondes“ autorius. 
2008 m. gavo Jurgio Kunčino literatūrinę premiją; 2009 m. – pirmoji premija už geriausią metų apsakymą („Šaknys“); knygas „Pasaulio pabaiga“ (2007 m.), „Tolima erdvė“ (2009 m.) ir „Maša, arba Postfašizmas“ (2014) literatūrologai išrinko į Metų knygos penketuką. Knyga „Kelias į rojų“ 2010 m. pateko į kūrybingiausių knygų dvyliktuką bei nominuota Europos literatūrinei premijai.
2012 m. geriausi tekstai iš knygų „Rojalio kambarys“ ir „Pasaulio pabaiga“ pasirodė rinkinyje ukrainiečių kalba „Skambink man, kalbėk su manimi“, kuris Ukrainoje pateko į BBC Ukraine renkamą „Metų knygos“ penketuką.
(„BBC Metų knygos“ trumpasis sąrašas).
O romanas „Tolima erdvė“ 2013 m. buvo pripažintas „BBC Metų knyga 2013“ Ukrainoje ir „Metų knyga 2018“ ("Libr'a Nous 2018" premija) Prancūzijoje.
Jo kūryba versta į anglų, prancūzų, vokiečių, italų, esperanto, rusų, ukrainiečių, azerbaidžaniečių, kroatų ir kt. kalbas.
Petras Katilius

Petras Katilius (1903 m. balandžio 7 d. Katiliškiai, Šunskų valsčius – 1995 m. gegužės 15 d. Vilnius) – Lietuvos matematikas, daktaras.

Biografija

Su tėvais pasitraukęs nuo Pirmojo pasaulinio karo fronto 1915–1918 m. mokėsi M. Yčo gimnazijoje Voroneže, 1922 m. baigė Marijampolės Rygiškių Jono gimnaziją, 1926 m. – Lietuvos universitetą, 1927–1929 m. tęsė studijas Heidelbergo universitete. 1930 m. daktaras.
1930–1940 m. Vytauto Didžiojo universiteto, 1940–1982 m. Vilniaus universiteto dėstytojas, 1949–1982 m. Geometrijos ir algebros (geometrijos ir aukštosios matematikos) katedros vedėjas, nuo 1968 m. profesorius. 1945–1968 m. dar ir Vilniaus pedagoginio instituto dėstytojas.
1934–1940 m. Lietuviškosios enciklopedijos, 1976–1985 m. Lietuviškosios tarybinės enciklopedijos vienas autorių ir geometrijos straipsnių konsultantas. 1961–1989 m. „Lietuvos matematikos rinkinio“ vyr. redaktorius. Paskelbė darbų apie kreivių tinklus paviršiuose. Pirmųjų trijų akademinių geometrijos vadovėlių autorius.
Kulautuvos lobiai

Kulautuvos lobiai – Kauno rajono savivaldybės teritorijoje, Kulautuvoje 1993–1996 m. rasti penki vėlyvųjų viduramžių sidabrinių dirbinių lobiai.

Atradimas

Lobiai rasti 1993–1996 m. Kulautuvoje, prie Nemuno ir Klevinės upių esančioje Kulautuvos senovinėje gyvenvietėje ir kapinyne. Lobius surado Eugenijaus Ivanausko vadovaujama archeologinė ekspedicija. Lobius sudaro sidabriniai lydiniai, papuošalai arba jų dalys, iš viso 50 radinių, bendra masė 683,33 g.
Anglies lankas

Anglies lankas (angl. carbon arc) – apšvietimo įtaisas, kuriame šviečia tarp ore esančių anglies strypelių esantis Voltos lankas. Uždegimo metu strypeliai suglaudžiami ir lankui atsirasti pakanka nedidelės įtampos. Po to strypeliai šiek tiek atitraukiami, tačiau tekanti srovė palaiko lanką per atsiradusį tarpą. Šią srovę sukuria jonizuoti anglies atomai. Strypelių galai įkaista, skleisdami šviesą.
Lempos idėja pirmąkart pademonstruota anglų išradėjo Humphry Davy dar XIX a. (pirmoji lempa turėjo apie 10 cm tarpą tarp elektrodų).
Ilgiau šviečiant anglies stypelių galai nudega, todėl reikalingi įvairūs įtaisai jiems slinkti, palaikant pastovų tarpą. Visgi lempa nėra ilgaamžė (daugiausia keli šimtai valandų, paprastų konstrukcijų – tik keliasdešimt sekundžių). Užtat ji kelis šimtus kartų galingesnė už paprastą kaitrinę lemputę (10 kW ir daugiau). Lempos efektyvumą padidina į anglį dedami metalo (magnio, stroncio, bario ar kalcio) fluoridai. Lankas gali būti maitinamas tiek kintama, tiek ir nuolatine elektros srove. Reikalingas rezistorius ar kitoks srovę per lanką ribojantis įtaisas (balastas). Lankui uždegti pakanka maždaug 40 voltų (įprastinė darbo įtampa buvo apie 110 V). Plazmos temperatūra siekia 10 000 °C, tačiau daugumą šviesos teikia ne ji, o patys įkaitę elektrodai.
Jei lempa maitinama nuolatine srove, anodas kaista labiau nei katodas. Jame susiformuoja nedidelis krateris, tuo tarpu katodas pamažu įgauna kūgio formą.
Nors jau nuo 1850 m. buvo bandoma gaminti tokias lempas plačiam pardavimui, jas vėliau gana greitai nukonkuravo ekonomiškesni ir ilgaamžiškesni šviesos šaltiniai. Ilgiausiai anglies lankas išsilaikė ten, kur reikalinga labai stipri šviesa (kino filmų projektoriai, galingi prožektoriai ir pan). Tačiau net ir iš šios srities anglies lanką pamažu išstumia ksenono lanko lempa.
Norvegijos futbolo varžybos 2018 m.

Dalyviai

Olesiundo FK 
Sogndalio „Fotball“ 
Stavangerio „Viking“ 
Mjøndalen IF 
 
Sandneso „Ulf“ 
Florø SK 
 
Fredrikstado FK 
Hionefoso BK 
Hamarkameratene  
Grimstado „Jerv“ 
Kongsvingerio IL 
Levangerio FK 
Nest-Sotra Fotball 
Notodden FK 
Strømmen IF 
Tromsdalen UIL 
Ullensaker/Kisa IL 
Åsane Fotball
Gvidas Rutkauskas

Biografija

1978 m. baigė Lietuvos žemės ūkio akademiją, inžinierius energetikas. Technikos mokslų daktaras.
Lietuvos žemės ūkio universiteto Žemės ūkio inžinerijos instituto direktorius. 2008-2010 m. Kauno apskrities viršininko pavaduotojas.
Nuo 1991 m. Lietuvos politinių kalinių ir tremtinių sąjungos, nuo 2004 m. Tėvynės sąjungos narys. 2007–2008 m. ir nuo 2011 m. Kauno rajono savivaldybės tarybos narys. Nuo 2014 m. Lietuvos politinių kalinių ir tremtinių sąjungos [LPKTS] pirmininkas.
Raudondvario bendruomenės tarybos narys. Sutuoktinė Danguolė Rutkauskienė, vaikai Paulius, Vaidotas.
FK Smorgonʹ

Istorija

Klubas įkurtas 1987 m. Yra žaidęs elito pirmenybėse, bet neįsitvirtino.
EA DICE

Istorija

„DICE“ kaip „Digital Illusions“ 1992 m. Vekšės (Švedija) mieste įkūrė buvusios demogrupės The Silents nariai: Ulf Mandorff, Olof Gustafsson, Fredrik Liliegren, Andreas Axelsson ir Markus Nyström.
Gana ilgą laiko tarpą, kol įmonės darbuotojai studijavo Vekšės universitete, įmonės biuras veikė viename iš studentų bendrabučio kambarių. Tuo laikotarpiu įmonė sukūrė populiariais tapusius kiniško biliardo žaidimus „Pinball Dreams“, „Pinball Fantasies“ ir „Pinball Illusions“, skirtus Amiga kompiuteriams. 1994 m. įmonė persikėlė į Geteborgą, kur veikė iki 2005 m., kai ten veikęs biuras buvo sujungtas su buvusios „Refraction Games“ įmonės biuru Stokholme.
1998 m. įmonė buvo įregistruota Švedijos vertybinių popierių biržoje. Išleidusi žaidimą „Battlefield 1942“ ir tolesnius tęsinius bei papildymus, įmonė sulaukė didžiulės sėkmės. „Battlefield“ serija ženkliai prisidėjo prie kompanijos populiarumo augimo; 2004 m. įmonės bendroji vertė apytikriai siekė 55 mln. JAV dol. 2000 m. sausio mėn. įmonė įsigijo studiją „Refraction Games“ ir 90 % „Synergenix Interactive“ akcijų. Vėliau, 2001 m. kovą, buvo įsigyta Londone, Ontarijuje (Kanada), veikusi įmonė „Sandbox Studios“.

„EA“ įsigijimas

2004 m. lapkričio mėn. „Electronic Arts“ pranešė ketinanti įsigyti visą cirkuliuojančių „DICE“ akcijų paketą, sumokėdama po 61 kroną už akciją. DICE direktorių taryba ragino akcininkus sutikti su tokiu pasiūlymu. 2005 m. kovo 31 d. bendrovei „Electronic Arts“ priklausė 62 % „DICE“ akcijų. 2006 m. spalio 2 d. „EA“ užbaigė sandorį sumokėdama po 67,75 kronų už akciją, viso įsigydama 2,6 mln. akcijų ir sumokėdama „DICE“ 175,8 mln. kronų. Po įsigijimo įmonė buvo pervadinta „EA Digital Illusions CE“.
Centas (muzika)

Centas muzikoje yra logaritminis matavimo vienetas, naudojamas apibrėžti muzikinio intervalo ilgiui. Dažniausiai centai yra naudojami matuoti ypatingai mažiems intervalams arba palyginti dviejų skirtingų intonacijų intervalams. Vieno cento skirtumas žmogaus ausiai yra negirdimas.
Cento dydis yra apibrėžiamas taip, kad vieną oktavą sudarytų 1200 centų, o vienas pustonis nuosekliojoje intonacijoje – 100 centų. Iš to galima apskaičiuoti, kad 1 [centas] = \sqrt[1200]{2} \approx 1,0005778
Žinant dviejų natų dažnius, apskaičiuoti intervalo dydį centais galima pagal formulę n = 1200 \log_2 \left ( \frac{a}{b} \right ) \approx 3986 \log_{10} \left ( \frac{a}{b} \right )
Norint palyginti skirtingas intonacijos sistemas, reikia konvertuoti intervalų ilgius į centus. Pavyzdžiui, racionaliojoje intonacijoje didžioji tercija yra prilyginama dažnių santykiui 5:4. Įstatę šią reikšmę gauname intervalo įvertinimą centais – 386,3. Nuosekliojoje intonacijoje šis intervalas yra lygus keturiems pustoniams, taigi, lygus 400 centų. Matome, kad skirtumas yra šiek tiek mažiau nei 14 centų – lengvai išskiriamas žmogaus ausimi, kurios bandymais nustatytas skirtumo pajautimo barjeras yra 6 centai.
Matavimo vienetas buvo sugalvotas A. J. Elliso maždaug devynioliktojo amžiaus aštuntajame dešimtmetyje ir buvo paskelbtas jo redaguotame Hermanno von Helmholtzo „Apie garso pojūtį“. Nuo to laiko centas yra standartinis intervalų ilgių bei skirtumų nustatymo vienetas.
Sariai

Istorija

LTSR laikais kaimas buvo Sarių apylinkės centras, tarybinio ūkio centrinė gyvenvietė.

Pavadinimo kilmė

Sariai yra vandenvardinis vietovardis, tikriausiai kilęs nuo upelio Saria vardo (ne nuo ežero), kuri yra Žeimenos intakas.
Aribertas I

Biografija

Aribertas I buvo Vislavo sūnus, po mirties kurio, greičiausiai, jis ir atėjo į sostą, tai yra valdė jis intervale nuo 700 iki 724 metų. Galbūt, po jo mirties kurį tai laiką valdė vienas iš jo nežinomas pagal vardą brolis.
Oriberto vardas, kaip teigė I. F. Chemnicas, turi langobardų kilmę, kas pilnai tikėtina, nes jo motina buvo nežinomo vardo langobardų karaliaus dukra.
Černivciai

Geografija

Černivciai yra istoriniame Bukovinos regione, šiuo metu priklausančiame Rumunijai (pietinė dalis) ir Ukrainai (šiaurinė dalis). Miestas iškilęs 248 m virš jūros lygio. Per jį teka upė Prutas, apylinkes supa miškai ir laukai.
Jolanta Dapkevičiūtė

Jolanta Dapkevičiūtė (lenk. Jolanta Dapkiewicz, g. 1967 m. birželio 16 d. Seinuose) – bibliotekininkė.

Biografija

1986 metais baigusi Punsko licėjų dirbo Balstogėje ir Suvalkuose. Neakyvaizdžiai studijavo Varšuvos aukštesniojoje poligrafijos mokykloje, bendradarbiavo leidžiant Lenkijos lietuvių žurnalą „Aušra“. 1990 m. įstojo į Vilniaus universitetą, studijavo bibliotekininkystę ir bibliografiją. 1993–1994 mokslo metais gavo vardinę Martyno Mažvydo stipendiją. Po universiteto baigimo, nuo 1995 m. dirba Lietuvos nacionalinės Martyno Mažvydo bibliotekos Meno skyriuje. Tyrinėjo Seinų–Punsko krašto knygnešių ir kitų švietėjų veiklą.
Tautvydas Narušis

Ralis

Sportinę karjerą pradėjo 1999 metais Lietuvos žurnalistų ralyje šturmano pozicijoje.
Ralyje pradėjo važiuoti 2002 metais automobiliu Ford Escort RS 2000. Pirmasis ralis buvo Vilniaus ralis 2002.
Startuota daugiau kaip per 50 ralių ( LARAČ etapų) 80% finišuota. 
LASF narys nuo 2002 metų.

Paskutiniai sportiniai laimėjimai:

2016 m. – SUBARU IMPREZA GC8
Važiuoti ir laimėti keturi Lietuvos ralio sprinto čempionato etapai SG4 klasėje.
Ralis Užventis’2016 laimėtas absoliučioje įskaitoje
2016 metų Lietuvos ralio sprinto čempionas
Oficialus sportininko puslapis

Fast Lap

2017 metais Fast Lap tapus Lietuvos žiedo čempionatu startuota visuose etapuose.
"Potencialiai automobilis suteikė mums galimybę pakovoti dėl aukščiausio apdovanojimo, bet technika yra technika. Persekiojantys gedimai ir nebaigti važiavimai - finale tik aštuntos vietos."-Tautvydas Narušis
Bilivailas

Istorija

Pirmoji gyvenvietė įkurta 1789 m. Gyvenvietė nuo įkūrimo buvo žinoma angl. Meyer's Creek vardu, kuris šiai gyvenvietei buvo suteiktas prisimenant žymų šios gyvenvietės naujakurį ir pramoninką John Walden Meyers. 1816 m. gyvenvietei buvo suteiktas Bilivailo vardas.
Jamusukro Taikos Mergelės bazilika

Jamusukro Taikos Mergelės bazilika (pranc. Basilique Notre-Dame de la Paix de Yamoussoukro) – mažoji bazilika, esanti Dramblio Kaulo Kranto oficialiojoje sostinėje Jamusukre. Gineso rekordų knygoje ji įrašyta kaip didžiausia bažnyčia pasaulyje, lenkianti iki tol didžiausia laikytą Vatikano Šv. Petro baziliką. Ji užima 30 tūkst. m² teritoriją ir yra 158 m aukščio. Tiesa, į jos plotą įskaičiuotas ir arkadomis apsuptas šventorius.
Jamusukro Taikos Mergelės bazilika pastatyta 1985–1989 m., o pašventinta popiežiaus 1990 m. Pastatas savo architektūra primena Vatikano baziliką, suprojektuotas iš Libano kilusio Dramblio Kaulo Kranto architekto Pierre Fakhoury. Pastatyta Prancūzijos bendrovės „Dumez“, iš marmuro, atvežto iš Italijos, dekoruota prancūziškais vitražais. Centrinis bažnyčios pastatas – vienanavis, talpina 7000 maldininkų. Aplink ratu išdėstyta arkada, o iš šonų yra dvi vilos (koplyčios).
Bazilikos statyba šaliai kainavo 300 mln. JAV dolerių, todėl susilaukė daug kritikos, kadangi tokios statybos laikytos per didele prabanga skurde gyvenančiai šaliai. Jamusukro Taikos Mergelės bazilika nėra katedra – vyskupo rezidencija yra Jamusukro Šv. Augustino katedroje.
Majamis

Istorija

Majamis pasižymi individualumu, būdamas vienintelis didelis JAV miestas, pradėtas moters, Džulijos Tuttle, kuri buvo vietinė citrinų augintoja, pasiturinti Klyvlendo čiabuvė. Majamio sritis pirmaisiais savo augimo metais buvo geriau žinoma kaip Biskajos Įlankos Šalis . Kai kurie paviešinti raportai apibūdino sritį kaip daug žadantį tyrlaukį. Sritis tap pat buvo charakterizuota kaip vienas iš geriausių pastatytų plotų Floridoje. 1894–1895 metų Didysis Užšalimas pagreitino Majamio augimą, kadangi Majamio srities pasėliai buvo vieninteliai išlikę Floridoje. Džulija Tuttle vėliau įtikino Henrį Flaglerį, geležinkelio magnatą, išplėsti savo Floridos Pietų Pajūrio Geležinkelio Liniją regionui, už ką ji tapo žinoma kaip Majamio motina. Majamis buvo oficialiai įregistruotas kaip miestas 1896 metų Liepos 28-ąją, su gyventojų skaičiumi, kuris buvo tik per 300.
Majamis klestėjo per dvidešimto amžiaus trečiąjį dešimtmetį su populiacijos padidėjimu ir infrastruktūra, bet susilpnėjo po Floridos krašto sugriuvimo dvidešimto amžiaus trečiajame dešimtmetyje, 1926-ųjų Majamio Uragano ir ketvirtojo dešimtmečio Didžiosios Ekonominės krizės. Kai prasidėjo Antrasis Pasaulinis Karas, Majamis, būdamas geroje situacijoje dėl savo gyvenamosios vietos pietiniame Floridos krante, atliko svarbų vaidmenį kovoje prieš Vokiečių povandeninius laivus. Karas padėjo išplėsti Majamio gyventojų skaičių; 1940 metais mieste gyveno 172,172 žmonės. Po to, kai 1959 metais išaugo Fidelio Kastro galia, daug kubiečių ieškojo prieglobsčio Majamyje, dar labiau padidinami populiaciją. Devintajame bei dešimtajame dešimtmetyje Pietinę Floridą ištiko daug krizių, tarp jų- Artūro McDuffie sumušimas bei vėlesnės riaušės, karai dėl narkotikų, Endriu Uraganas, Eliáno Gonzálezo skandalas. Nepaisant to, pastarojoje dvidešimtojo amžiaus pusėje Majamis tapo dideliu tarptautiniu, finansiniu ir kultūros centru.
Majamis ir jo metropolijos sritis išaugo nuo apie 400 gyventojų iki beveik pusšešto milijono gyventojų vos per 110 metų (1896–2006). Miesto pravardė, Stebuklingasis Miestas, atėjo nuo jo spartaus augimo. Žiemos lankytojai pažymėjo, kad miestas tiek daug išaugo nuo vienų metų iki kitų, kad tai buvo tarsi magija.

Klimatas

Majamis pasižymi Tropinio musono klimatu: karštos, drėgnos vasaros ir šiltos, trumpos, drėgnos žiemos. Jūros lygis, atstumas nuo Vėžio atogrąžos taip pat formuoja miesto klimatą. Drėgnasis sezonas prasideda gegužę ir baigiasi spalio viduryje.
Anomija

Anomija (gr. anomia 'įstatymo pažeidimas') – socialinis reiškinys, rodantis visuomeninių ryšių susilpnėjimą, visuomenės nustatytų taisyklių reguliuojamo poveikio stoką dėl visiškai ar iš dalies sunykusių dorovės, elgesio normų, tradicinės tautinės kultūros formų. Anomija sukelia žmogaus socialinę ir psichinę dezorientaciją, menkavertiškumą, nusivylimą, apatiją, skatina savižudybes, alkoholizmą, narkomaniją, nusikalstamumą ir kt. Pirmasis anomijos terminą, tyrinėdamas savižudybes, XIX a. pab. pavartojo prancūzų sociologas Émile Durkheim. Tam tikri savižudybių tipai susiję su anomija. Individo poreikių ir galimybių juos patenkinti neatitikimas lemia savižudybę. Poreikius gali tinkamai formuoti tik visuomenės normos, moraliniu autoritetu pagrįstos socialinės taisyklės. Ypač padidėjęs savižudybių skaičius rodo, kad visuomenės normų sistema sutrikusi, jos poveikis individams susilpnėjęs. Palankias sąlygas anomijai sudaro spartūs socialiniai pokyčiai, skirtinga žmonių socialinė padėtis. XX a. vid. anomijos teoriją išplėtojęs JAV sociologas Robert K. Merton teigė, kad anomija atspindi objektyvią socialinės struktūros prieštarą: tikslų ir priemonių jiems pasiekti neatitikimą. Visuomenė sukuria prielaidas, nurodo teisėtus būdus tikslui siekti, tačiau ekonominių išteklių pasiskirstymas palankiausias galimybes suteikia privilegijuotoms visuomenės grupėms ir sluoksniams. Negalėdamas pasiekti tikslo teisėtai individas gali pasirinkti alternatyvius (neteisėtus) būdus. Anomijos sąvoka vartojama tyrinėjant visuomenės krizes.
Nukleazė

Nukleazė – fermentas, skaidantis fosfodiesterines jungtis tarp nukleorūgščių nukleotidų.

Klasifikacija

Pagal skaidomas nukleorūgštis nukleazės skirstomos į deoksiribonukleazes (DNR) ir ribonukleazes (RNR). Pagal skaidomos jungties poziciją nukleorūgšties molekulėje nukleazės skirstomos į endonukleazes (skaidoma molekulės grandinės viduje esanti jungtis) ir egzonukleazes (skaidomos jungtys yra molekulės grandinės galuose).
Endonukleazės, kurių skaidymo vieta priklauso nuo aplink ją esančios nukleorūgšties nukleotidų, vadinamos specifinėmis. Specifinės DNR endonukleazės vadinamos restrikcijos endonukleazėmis.
Šulinys

Šulinys – įrenginys vandeniu aprūpinti. Patys seniausi šuliniai buvo sutvirtinti rąstų, akmenų rentiniu. Kibiras užkabinamas ant karties su kabliu. XIX a. paplito svirtys. Dabar šulinius dažnai sudaro betoniniais žiedais sutvirtinta iškasa ir įtaisas vandeniui semti (dažnai ir su elektriniu vandens siurbliu).
Seniausią šulinį Lietuvoje archeologai aptiko Apuolės piliakalnyje (Skuodo r.). Manoma, kad jis iškastas IX a. Šuliniai minimi XVI a. rašytiniuose šaltiniuose. Iki XX a. žemės reformos, kai buvo išsiskirstyta į vienkiemius, 3-4 kaimo sodybos naudojosi bendru šuliniu. Prie šulinio dažnai statydavo skobtą arba lentų lovį, į kurį pripildavo vandens gyvuliams.
Senieji šuliniai nebuvo gilūs, jų sienas sutvirtindavo rąsteliais arba išgrįsdavo akmenimis. Nuo XX a. imta ręsti šulinius su rentiniais.
Lietuvos sodybose paplitę dviejų tipų šuliniai: svirtiniai ir veleniniai.

Svirtiniai šuliniai

Jį sudaro stipriai į žemę įkastas vertikalus dvišakis rąstas. Jo dvišakumoje įtaisyta ilga svirtis, kurios viename gale yra atsvara, kitame – grandine pritvirtinta kartis su kabliu kibirui užkabinti.

Veleniniai šuliniai

Tokių šulinių sienos yra iš betono žiedų (lietuvių liaudyje dar kitaip vadinamais rentiniais ir boniomis), vienas ant kito suleistų į žemę; vienas žiedas visada virš žemės paviršiaus. Abipus šulinio vertikaliai įkalti stulpai, kurie laiko veleną su grandine ir kabliu (kobiniu) kibirui užkabinti. Viename veleno gale įtaisyta metalinė rankena. Veleno abu galai dažnai sutvirtinti metaliniu žiedu.
Argentinos komercinis kodeksas

Argentinos komercinis kodeksas (isp. Código de Comercio de la República Argentina) – rgentinos Respublikos komercinis kodeksas, pagrindinis Argentinos komercinės teisės šaltinis. 1858 m. parengė teisininkai Eduardo Acevedo ir Dalmacio Vélez Sarsfield. Priimtas 1859 m. 
1889 m. spalio 5 d. Senato patvirtintu pakeitimu į kodeksą įtrauktas naujas bankroto įstatymas.
Torbešai

Islamifikavimas

Torbešai yra dabartinės Makedonijos žemėse gyvenusių slavų stačiatikių, atverstų į islamą, palikuonys. Šis atvertimas vyko laikais, kai dabartinės Makedonijos teritorija buvo užkariauta Osmanų imperijos.
Dažnai teigiama, kad musulmonų valdžioje gyvenę nemusulmonai manė, jog atsiversti į islamą bus naudingiau. Osmanų valdytose žemėse galiojusi teisės sistema musulmonams suteikdavo daugiau galimybių. Išpažinti imperijos valdančių klasių religiją buvo prestižiškiau negu krikščionybę, buvusią pavergtųjų religija. Makedonijos slavus į islamą versdavo ir įvairūs sufistų ordinai (pvz., Khalwati, Rifa'i ir Qadiris).

Gyvenimo vietos

Daugiausia torbešų gyvena Vakarų Makedonijoje ir Rytų Albanijoje. Daugelyje Centar Župos ir Debaro opštinų kaimų gyvena torbešai. Strugos opštinoje irgi gyvena daug torbešų, kurie daugiausia susitelkę dideliame Labuništos kaime. Dolna Reka apylinkėse nuo seno gyvena daug torbešų, kurie liko po to, kai 1950–1970 m. daug vietinių musulmonų emigravo į Turkiją. Rostušoje ir Tetove irgi gyvena daug torbešų. Daug žmonių, gyvenančių vakariniame Makedonijos pakraštyje, ir besivadinančių turkais, faktiškai yra torbešai.
Kita vietovė, kurioje yra daug torbešų, yra vadinama Torbešija. Ji yra piečiau Skopjės. Daug torbešų taip pat gyvena centrinėje Makedonijoje Plasnicos ir Dolnenių opštinose.
Nemažai torbešų gyvena Albanijoje ir Kosove, pasienyje su Makedonija.
Amerikinis omaras

Ekologija

Amerikiniai omarai gyvena šaltuose sekliuose vandenyse, kur gausu akmenų ar kitų vietų, kuriose galima pasislėpti nuo plėšrūnų. Dažniausiai paplitę 4-50 metrų gylyje, bet kartais aptinkami gylyje iki 480 m. Gyvena pavieniui, aktyvūs naktį. Maitinasi žuvimis, smulkesniais vėžiagyviais ir moliuskais.

Gyvenimo ciklas

Patelės poruojasi po nėrimosi, dar nesukietėjus šarvui. Jos išskiria feromonus, kurie pritraukia patinus. Patinai meilinasi šokdami poravimosi šokį suglaustomis žnyplėmis. Po to patinas įveda spermatoforą į patelės sėklos priimtuvą. Patelė gali saugoti spermą iki 15 mėnesių. Dedant kiaušinius jie apvaisinami saugoma sperma. Kiaušiniai nešiojami ant pleopodų 10-11 mėnesių. Besivystantis embrionas keletą kartų išsineria dar kiaušinyje, ir išsirita metanauplijaus stadijos lerva. Metanauplijus būna 8,5 mm ilgio, skaidrus, didelėmis akimis, su ilgu spygliu ant galvos. Jis 3 kartus neriasi mažai keisdamasis, tik didėdamas. Šie nėrimaisi įvyksta per 10-20 dienų. Šį laikotarpį išgyvena tik maždaug 1 lerva iš 1000. Ketvirtą kartą išsinėrusi lerva būna panašesnė į suaugėlį, plaukioja pleopodų pagalba. Dar po kito nėrimosi jaunikliai iš planktoninio gyvenimo būdo pereina prie bentosinio (dugninio). 1 metų amžiaus omarai būna 25-38 mm ilgio. 6 metų omarai sveria apie 0,45 kg. Suaugę omarai neriasi kartą per kelerius metus.
Pščyna

Istorija

Rašytiniuose šaltiniuose pirmą kartą paminėtas 1303 m.
Gintaras Kviliūnas

Biografija

2011 m. dirbo FK Palanga vienu iš trenerių.